Diari Oficial de la Generalitat Valenciana


Sumari del DOGV 4821, del 17-08-2004 (2004/7846)

RESOLUCIÓ de 29 de juny de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza transitòriament per al seu ús i instal·lació en la xarxa, el model de comptador elèctric en corrent altern trifàsic, estàtic, combinat, amb funcions de tarificador, a quatre fils, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca ORBIS, model ORBITAX.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/7846


Data del document
:   29-07-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * empresa privada
    * indústria elèctrica

RESOLUCIÓ de 29 de juny de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza transitòriament per al seu ús i instal·lació en la xarxa, el model de comptador elèctric en corrent altern trifàsic, estàtic, combinat, amb funcions de tarificador, a quatre fils, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca ORBIS, model ORBITAX. [2004/7846]
  
Vistos els escrits presentats pel Sr. Manuel Ramírez Gutiérrez en representació de la mercantil Industrias Electrónicas Electromatic, SL, amb domicili a l'Av. de la Constitució, 21, polígon València 2000, de Quart de Poblet (València), en els quals sol·licita que es concedisca autorització de model per al seu ús i instal·lació en la xarxa dels equips comptadors d'energia elèctrica de la marca Orbis, model Orbitax, que s'hi relacionen.
  
Vista l'autorització emesa per la firma Orbis Tecnología Eléctrica, Sociedad Limitada a favor d'Industrias Electrónicas Electromatic, Sociedad Limitada, perquè esta puga fer ús tant de la marca Orbis com el nom dels productes Orbitax.
  
Vista la documentació aportada juntament a la sol·licitud assenyalada, composta per:
  
- Una Memòria tècnica descriptiva, en dos exemplars, del model i els seus diferents tipus o variants firmada per l'enginyer tècnic industrial el Sr. José Vicente Marqués Vidal, col·legiat número 3.384 i visada pel Col·legi Oficial d'Enginyers Tècnics Industrials de València amb data 24 de maig de 2004.
  
- Declaració de conformitat del fabricant, de data 12 de gener de 2004, amb la funcionalitat i la resta de requisits i condicions exigibles, conforme al Reial Decret 1433/2002, de 27 de desembre, pel qual s'establixen els requisits de mesura en baixa tensió de consumidors i centrals de producció en Règim Especial (BOE núm. 313, de 31 de desembre de 2002), i la resta de condicions de seguretat, compatibilitat electromagnètica i altres normes d'aplicació.
  
- Els escrits del Centre Espanyol de Metrologia de dates 22 de juny de 2001, 18 de gener de 2002 i 8 de gener de 2004.
  
Els certificats d'assaig següents:
  
- Certificat número CEM-CY-00/0095-3.4, de data 16 de novembre de 2000, relatiu a la norma UNE EN 60549, per a la classe de precisió 0,5s, expedit pel Centre Espanyol de Metrologia.
  
- Certificat número CEM-CY-00/0096-3.4, de data 16 de novembre de 2000, relatiu a la norma UNE EN 61863, per a la classe de precisió 1, expedit pel Centre Espanyol de Metrologia.
  
- Certificat número CEM-CY-00/0107-7.4, de data 2 de desembre de 2000, relatiu a la norma UNE EN 60775, apartat 5.2.3, expedit pel Centre Espanyol de Metrologia.
  
- Certificat número CEM-CY-01/0049-3.4, de data 27 de desembre de 2001, relatiu a la norma UNE EN 61239, per a la classe de precisió 1, expedit pel Centre Espanyol de Metrologia.
  
- Certificat número CEM-CY-01/0050-3.4, de data 27 de desembre de 2001, relatiu a la norma UNE EN 61470, per a la classe de precisió 2, expedit pel Centre Espanyol de Metrologia.
  
- Certificat número CEM-CY-03/0085-3.4, de data 29 de setembre de 2003, relatiu a les normes UNE EN 61552 i UNE EN 62305-61, per a la classe de precisió 1, expedit pel Centre Espanyol de Metrologia.
  
- Certificat número CEM-CY-03/0086-3.4, de data 29 de setembre de 2003, relatiu a la norma UNE EN 61208, per a la classe de precisió 2, expedit pel Centre Espanyol de Metrologia.
  
- Certificat número CEM-CY-03/0087-3.4, de data 30 de setembre de 2003, relatiu a les normes UNE EN 61367 i UNE EN 62418-61, per a la classe de precisió 1, expedit pel Centre Espanyol de Metrologia.
  
- Certificat número CEM-CY-03/0088-3.4, de data 30 de setembre de 2003, relatiu a la norma UNE EN 61539, per a la classe de precisió 2, expedit pel Centre Espanyol de Metrologia.
  
Atés que el model d'equip de mesura de la sol·licitud presentada pot enquadrar-se en el supòsit contemplat en el punt 4 de l'article 5 del Reial Decret 1433/2002, de 27 de desembre, pel qual s'establixen els requisits de mesura en baixa tensió de consumidors i centrals de producció en Règim Especial, donat que no s'ha establit Reglament metrològic específic aplicable a este.
  
Atés que el punt 6 de l'article 5 del Reial Decret 1433/2002, de 27 de desembre, disposa que fins que no s'aprove el corresponent Reglament metrològic específic, els comptadors estàtics combinats que per a l'energia activa siguen de classes 1 i 2, als quals no els siga d'aplicació l'Orde de 18 de febrer de 2000 per la qual es regula el control metrològic de l'Estat sobre els comptadors estàtics d'energia activa en corrent altern, classes 1 i 2, per estar incorporats en un equip combinat d'energia activa i reactiva, requeriran autorització del model per al seu ús i instal·lació en la xarxa, que serà efectuada per l'administració competent en base a un certificat d'assajos de conformitat amb la Norma UNE-EN 61482 per a les característiques d'activa, UNE-EN 62677-61 en relació amb el consum propi del comptador i UNE-EN 61937 per a les característiques de reactiva.
  
Atés que el punt 11 de l'article 5 del Reial Decret 1433/2002, de 27 de desembre, disposa que per als comptadors combinats d'energia activa i reactiva i equips registradors, en tant no existisca Reglament metrològic específic que els siga d'aplicació, el certificat d'assaig de conformitat es referirà a aquells assajos i requisits establits en la Norma UNE o internacional que en cada cas es pogueren aplicar.
  
Atés complits els tràmits preceptius, en virtut de les facultats atorgades, esta Direcció General d'Indústria i Investigació Aplicada, resol:
  
Únic
  
Autoritzar transitòriament per al seu ús i instal·lació en la xarxa, el model de comptador en corrent altern trifàsic, amb funcions de tarificador, estàtic, combinat, a quatre fils, freqüència de 50 Hz, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca Orbis, model Orbitax, fabricats per Industrias Electrónicas Electromatic, SL, les característiques principals del qual, per tipus o variants que comprén el model autoritzat són:
  
D'acord amb el que disposa el punt 2 de l'article 3 del Reial Decret 1433/2002, de 27 de desembre, la present autorització té plena validesa en tot el territori de l'estat, estant sotmesa a les condicions següents:
  
Primera. Els equips que es comercialitzen, empren i instal·len en la xarxa es correspondran íntegrament amb la documentació presentada per a l'obtenció d'esta autorització. Si s'hi produïra qualsevol modificació en relació amb aquella, serà necessari obtenir, prèviament a la seua comercialització, instal·lació i ús en la xarxa, una nova autorització, tot aportant per a això la documentació establida per la normativa d'aplicació.
  
Segona. De conformitat amb el que estabix l'article 5 del Reial Decret 1433/2002, de 27 de desembre, esta autorització té caràcter transitori, i el titular d'esta ha d'obtenir l'aprovació del model corresponent en el termini d'un any des de l'entrada en vigor del Reglament metrològic específic d'aprovació de model, una vegada s'hi dicte, sense perjuí de poder obtenir les pròrrogues que esta Direcció General considere oportunes atorgar.
  
Tercera. Abans de la seua instal·lació, els equips a què es referix esta autorització han de superar el control de verificació en origen realitzat per un verificador de mesures elèctriques oficialment autoritzat, el qual es justifica mitjançant la col·locació dels precintes i etiquetes identificadors corresponents.
  
Quarta. Els tipus o variants del model de comptador autoritzat per la present resolució previstos segons esta per a efectuar mesures indirectes s'han de connectar a través de transformadors de mesura d'intensitat adequats i que complisquen les normes definides en el Reial Decret 1433/2002, de 27 de desembre.
  
Cinquena. Esta autorització es concedix sense perjuí de la resta de concessions, permisos i autoritzacions que siguen necessàries, d'acord amb altres disposicions que resulten aplicables a este tipus d'equips de mesura.
  
Sisena. Els comptadors objecte d'esta resolució han d'incorporar els precintes i la caràtula, i han de ser de les dimensions geomètriques definides en l'annex que l'acompanya.
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.